open-index/open-wikipedia-markdown huggingface dataset:
Kondratjevo

**Kondratjevo** (russ.: Кондратьево, finsk: *Säkkijärvi*) er et tettsted i Vyborg rajon i Leningrad oblast, Russland. Tettstedet ligger på Det karelske nes. Navnet *Kondratjevo* ble tildelt i 1948.

Før 1944 var Säkkijärvi en finsk kommune i Viborgs län. Kommunen hadde  innbyggere i 1939.
Nesten hele kommunen ble avstått til Russland i 1944. De gjenværende områdene ble delt mellom kommunene Miehikkälä og Ylämaa i 1946.

Säkkijärvi kirke som stod ferdig i 1833, var tegnet av den tysk-finske arkitekten Carl Ludvig Engel.

Säkkijärven polkka er en populær polka i Norden. Sangens tekst forteller at selv om Säkkijärvi er tapt har man i det minste fremdeles polkaen.

## Eksterne lenker
* Artikkel om Säkkijärvi i Nordisk familjebok, bind 28, spalte 83, 1919
* Kart over Säkkijärvi
Gjølsjøen naturreservat

**Gjølsjøen naturreservat** er et våtmarksområde i Marker kommune som ble vernet i 1992. Området har en spesiell og dyregeografisk interessant hekkefuglfauna. Sjøen er også et viktig trekkområde og det er satt opp et observasjonstårn i det sørvestlige hjørnet. Et nytt tårn ble bygget i nordvest i nærheten av gården Lømbo i 2009.
Reservatet dekker et areal på 1198 dekar, hvorav ca. 211 dekar er landareal. 

## Referanser


## Eksterne lenker
* 
* LRSK Østfold om fuglearter i Gjølsjøen
Kilinochichi forening for rehabilitering av funksjonshemmede

**Kilinochichi forening for rehabilitering av funksjonshemmede** eller **KAROD** er en ikke-kommersiell og ikke-statlig organisasjon som ble dannet i 1990. Formålet ble gruppen er å gi fysisk, psykososial og sosialøkonomisk bistand og rådgivning til funksjonshemmede personer i alle aldersgrupper.

Gruppens hovedkvarter ligger i Kilinochchi på Sri Lanka, og mye av pengene blir brukt til å forberede levevilkårene til personer som er blitt skadd av landminer, skuddskader, luftbårne bomber eller artilleri.
Moody River

**«Moody River»** er en amerikansk sang, skrevet av country/rockabilly-sangeren Chase Webster. Pat Boone spilte den inn.  «Moody River» ble utgitt på singlen Dot 45-16209 i april 1961. Den ble arrangert og dirigert av Billy Vaughn. B-siden var «A Thousand Years».

«Moody River» var tittelsporet på én av Boones bedreselgende albumer (Dot DLP-25384 (stereo) og Dot DLP-3384 (mono)). Den ble utgitt i juni 1961.

Pat Boone sang «Moody River» som om han hadde smerter.

Websters virkelige navn var Gary Daniel Bruce og må ikke forveksles med Gary Bruce fra The Knock. Webster var en artistkollega av Boone på Dot Records.

Noen år senere spilte Frank Sinatra og Johnny Rivers den inn på plate i coverversjoner.

## Handling
Sangen forteller historien om en mann som går for å møte sin kjærlighet ved elven, ved det gamle eiketreet, og finner ut at hun har begått selvmord. En notis ved elvebredden forklarer at hun har bedratt ham og at *«Jeg kan ikke leve lenger med denne skaden og denne synden. Jeg kunne bare ikke fortelle deg at fyren kun var en venn»*.

Mannen ser deretter ned i elven, hvor han så sitt eget speilbilde se hjemsøkende tilbake på ham. Han er det *«ensomme, ensomme ansiktet som kun ser tilbake på meg»*. Så med *«tårer i sine øyne og en bønn på sine lepper og hansken til hans tapte kjærlighet på sine fingertupper»*.

## Listeplasseringer

## Referanser
Roberta Brunet

**Roberta Brunet** (født 20. mai 1965 i Aosta) er en italiensk tidligere friidrettsutøver (mellomdistanseløper).

Hun tok bronse på 3000 meter under EM 1990 i Split. Hun tok en ny bronsemedalje under OL 1996 i Atlanta, og i VM 1997 i Athen tok hun sølv på 5000 meter, slått av Gabriela Szabo.

## Personlige rekorder
* 3000 meter – 8.35,65
* 5000 meter – 14.44,50

## Referanser


## Eksterne lenker
*
Lokomotivfører

**Lokomotivfører**, forkortet **lokfører**, er betegnelse på en person kjører et jernbanetog, det vil si betjener lokomotivets eller motorvognsettets framdriftssystemer. Dette må ikke forveksles med betegnelsen togfører, som er en eldre betegnelsen på den som hadde ansvar for hele toget, og som var konduktør.

## Norge
En norsk lokfører hadde sin utdanning fra Norges Statsbaner (inntil 2004) eller Norsk Jernbaneskole (fra 2005–2018). Fra 2019 heter utdanningen Norsk fagskole for lokomotivførere. Under togframføring har lokføreren den sikkerhetsmessige funksjonen «fører».

## Se også
* Norsk Lokomotivmannsforbund
* Norsk fagskole for lokomotivførere

## Eksterne lenker
* lokforerskolen.no
Togfører

**Togfører** var i Norge (inntil 1997) betegnelsen på den personen i et tog som hadde det overordnede ansvaret for toget og dets sikkerhet. Denne funksjonen er i dag erstattet av togets ombordansvarlig. Se ombordansvarlig for nærmere beskrivelse av funksjonen. 

Stillingsbetegnelsen må ikke forveksles med lokomotivfører.
Claudio Licciardello

**Claudio Domenico Licciardello** (født 1986) er en italiensk friidrettsutøver, som spesialiserer seg på 400 meter sprint. 

Hans beste resultat hittil er sølv på 400 meter og gull på 4 x 400 meter stafett ved EM i friidrett innendørs 2009. 

## Karriere som junior
Licciardello fikk bronse på 400 meter ved European Youth Olympic Festival i 2003, som ble arrangert i Paris i Frankrike. Året etter deltok han ved junior-VM i friidrett 2004 i Grosseto, men ble slått ut i semifinalen, med tiden 47,35. 

## Karriere som senior
Hans første store seniormesterskap var VM i friidrett 2005 i Helsingfors. Her løp Italia på 3.04,40 i sitt innledningsheat, og gikk ikke videre til finalen. 

Licciardello deltok i EM 2006 i Göteborg, der han ble utslått i semifinalen på 400 meter. Det italienske stafettlaget på 4 x 400 meter ble slått ut i innledningsheatet. Ved Europacupen i friidrett for klubblag (European Champion Clubs Cup) fikk han gull på 400 meter både i 2006 og 2007. På nasjonalt nivå fikk han gull på 400 meter i det italienske mesterskapet for lag utendørs, og sølv på samme distanse innendørs, i 2007. 

I 2008 vant han 400 meter i det italienske mesterskapet innendørs. Ved Europacupen i friidrett i Annecy fikk han sølv, og han fikk også sølv ved Europacupen i friidrett innendørs i Moskva. Han deltok også i OL 2008, der han gikk videre fra innledningsheatet med tiden 45,25, men ble slått ut i semifinalen, der han løp på tiden 45,64 og kom sist i sitt semifinaleheat. 

Det store gjennombruddet kom på hjemmebane under innendørs-EM 2009 der han tok sølv på 400 meter etter Johan Wissman, og i tillegg var med på vinne gull på 4 x 400 meter stafett, sammen med Jacopo Marin, Matteo Galvan og Domenico Rao. Han vant også gull på 400 meter for andre år på rad, ved det italienske mesterskapet innendørs i 2009. 

Ved Europacupen i friidrett for klubblag 2010 i Vila Real de Santo António i Portugal fikk han igjen sølv på 400 meter, mens han ved Lag-EM i friidrett 2010 i Bergen kom på 4.-plass. Han deltok også på det italienske laget som kom på 8.-plass i finalen. Licciardello løp her sammen Marco Vistalli, Luca Galletti, og Andrea Barberi. 

I 2012 ble han for første gang italiensk mester på 400 meter utendørs, i juli. Han løp på 46,15, og vant med det foran hhv. Isalbet Juarez og Lorenzo Valentini. Internasjonalt vant han også en ny gullmedalje - han vant 400 meter ved Europacupen i friidrett for klubblag i Vila Real de Santo António. 

## Referanser
 

## Eksterne lenker
* 
* Profil hos European Athletics
* Profil hos det italienske friidrettsforbundet
* Profil hos All-Athletics.com
Léonie Sonnings musikkpris

**Léonie Sonnings musikkpris** (dansk: *Léonie Sonnings musikpris*), ofte omtalt som **Sonnings Musikpris**, er en internasjonal musikkpris som ble stiftet i 1965 av *Léonie Sonnings musikfond*. Dette er den største danske musikkprisen og utdeles hvert år til en internasjonalt kjent komponist, musiker, dirigent eller sanger som hører til blant de beste innen sitt felt. En forbindelse til Danmark er ønsket, men det er ingen betingelse. Fra 2007 er prisen på DKK 600&nbsp;000.

## Bakgrunn
Léonie Sonning (1894–1970), enken til den danske forfatteren Carl Johan Sonning (1879–1937), skjenket i 1965 tre gods til «Léonie Sonnings musikfond», og det er inntektene av disse som genererer midler til utdeling av prispengene og stipendiene. Prisoverrekkelsen foregår som regel i København i anledning en konsert holdt av prismottakeren. Allerede i 1959, før prisen var offisielt stiftet, ble Igor Stravinskij tildelt en *Sonning musikkpris*.

Léonie Sonnings musikfond tildeler også stipend til unge skandinaviske musikere.

Léonie Sonnings musikkpris må ikke forveksles med Sonningprisen som deles ut av Carl Johan Sonnings *Sonningfond*.

## Liste over prismottakere

* 2024: Emmanuel Pahud
* 2023: Evelyn Glennie
* 2022: Pierre-Laurent Aimard
* 2021: Unsuk Chin
* 2020: Barbara Hannigan
* 2019: Hans Abrahamsen
* 2018: Mariss Jansons
* 2017: Leonidas Kavakos
* 2016: Herbert Blomstedt
* 2015: Thomas Adès
* 2014: Martin Fröst
* 2013: Simon Rattle
* 2012: Jordi Savall
* 2011: Kaija Saariaho
* 2010: Cecilia Bartoli
* 2009: Daniel Barenboim
* 2008: Arvo Pärt
* 2007: Lars Ulrik Mortensen
* 2006: Yo-Yo Ma
* 2005: John Eliot Gardiner
* 2004: Keith Jarrett
* 2003: György Kurtág
* 2002: Alfred Brendel
* 2001: Anne-Sophie Mutter
* 2000: Michala Petri
* 1999: Sofija Gubajdulina
* 1998: Hildegard Behrens
* 1997: András Schiff
* 1996: Per Nørgård
* 1995: Jurij Basjmet
* 1994: Krystian Zimerman
* 1993: Nikolaus Harnoncourt
* 1992: Georg Solti
* 1991: Eric Ericson
* 1990: György Ligeti
* 1989: Gidon Kremer
* 1988: Peter Schreier
* 1987: Heinz Holliger
* 1986: Svjatoslav Richter
* 1985: Pierre Boulez
* 1984: Miles Davis
* 1983: Rafael Kubelík
* 1982: Isaac Stern
* 1981: Mstislav Rostropovitsj
* 1980: Marie-Claire Alain
* 1979: Janet Baker
* 1978: Jean-Pierre Rampal
* 1977: Olivier Messiaen
* 1976: Mogens Wöldike
* 1975: Dietrich Fischer-Dieskau
* 1974: Andrés Segovia
* 1973: Dmitrij Sjostakovitsj
* 1972: Yehudi Menuhin
* 1971: Arthur Rubinstein
* 1970: Sergiu Celibidache
* 1969: Boris Christoff
* 1968: Benjamin Britten
* 1967: Witold Lutosławski
* 1966: Birgit Nilsson
* 1965: Leonard Bernstein
* 1959: Igor Stravinskij

## Referanser


## Eksterne lenker
* Léonie Sonnings musikkfond
Giovanni De Benedictis

**Giovanni De Benedictis** (født 8. januar 1968 i Pescara) er en italiensk tidligere friidrettsutøver (kappgjenger).

De Benedictis fremste meritter er kommet på 20&nbsp;km. På denne distansen tok han bronse under OL 1992 og sølv i VM 1993. Han ble nummer fire i VM 1991 i Tokyo. Videre har han to åttendeplasser fra VM 1997 og 1999.

Han konkurrerte innendørs på 5&nbsp;km kappgang og ble nummer to i innendørs-VM 1991 og nummer fem i innendørs-VM 1989.

## Referanser


## Eksterne lenker
*
David Zayas

**David Zayas** (født 15. august 1962) er en puertoricansk-amerikansk teater, film og TV-skuespiller. Han spilte rollen som Angel Batista på Showtime-serien ''Dexter'' og som Enrique Morales på HBO-fengselsdramaet *[[Oz]]*.

### Film

## Referanser


## Eksterne lenker
* 
*
C. S. Lee

**C. S. Lee** (født 30. desember 1971), også kjent som Charlie Lee, er en koreansk-amerikansk skuespiller, mest kjent for sin rolle som Vince Masuka i Showtime-serien *[[Dexter (TV-serie)|Dexter]]*. Han har også hatt en rolle som den meget allsidige Buy More sjefen Harry Tang i NBC serien *[[Chuck (TV-serie)|Chuck]]*.

## Eksterne lenker
*
Tara (elv i Russland)

**Tara** (russisk: Та́ра) er ei elv i Novosibirsk og Omsk oblast i Russland. Den er ei høyre sideelv til Irtysj, og er 806&nbsp;km lang med et nedbørfelt på . Middelvannføringen 108&nbsp;km fra munningen er 40,8&nbsp;m³/s. 

Elva har sitt utspring på den sørlige delen av Vasiuganje-sumpene, og renner i vestlig retning til den munner ut i Irtysj ved byen Tara. Byene Kysjtovka og Muromtsevo ligger langs elva. 

Tara er seilbar 350 km oppover fra munningen, noe lengre under vårflommen fra april til juni.
Jaakkima

**Jaakkima** (tidligere: *Jaakimvaara*) er en tidligere finsk kommune som lå i Viborgs län. Kommunen lå ved innsjøen Ladoga i det området som ble avstått til Russland i 1944. Jaakkima hadde  innbyggere i 1939.
Jaakkima var omegnskommune til Lahdenpohja.

Jaakkima ligger i dag i Lakhdenpokhja rajon i den russiske republikken Karelia.

## Eksterne lenker
* Artikkel om Jaakkima i Nordisk familjebok, bind 12, spalte 1126, 1910
* Kart over Jaakkima
Mikhail Sjtsjennikov

**Mikhail Anatoljevitsj Sjtsjennikov** (russisk: Михаил Анатольевич Щенников; født 24. desember 1967 i Sverdlovsk) er en russisk tidligere friidrettsutøver (kappgjenger).

Sjtsjennikov har to ganger tatt VM-sølv på 20&nbsp;km. Under OL 1996 i Atlanta ble Sjtsjennikov nummer to på 50&nbsp;km. Innendørs har Sjtsjennikov flere gull (5&nbsp;km og 20&nbsp;km) fra VM og EM innendørs.

## Referanser


## Eksterne lenker
*
Austremerellidae

* *[[Austremerella picta]]*

**Austremerellidae** er en familiegruppe av døgnfluene. De er tilknyttet et liv i ferskvann som nymfer (larve), de voksne tar ikke til seg føde og lever ikke så lenge. Men de fleste lever lengre enn ett døgn. Det er foreløpig bare beskrevet én art, *[[Austremerella picta]]*, men det er mulig at det kan finnes flere.

## Utseende
Nymfen er opptil 10&nbsp;mm lang, flat, rødbrun og kraftig sklerotisert. Hodet er bredt og avrundet med nokså små fasettøyne og to opphøyde knøler på oversiden. Mandiblene er velutviklede og sterkt sklerotiserte, antennene tynne og kortere enn hodet er bredt. Pronotum er rektangulært, kort og bredt. Vingeknoppene er rundede, nesten sammenvokst i midten. Beina er hvite, korte og kraftige. Bakkroppen er noe flat og bred, med trakégjeller på ledd 2-6. Disse gjellene er delt i to deler, den øvre delen er bladformet, den nedre to-fliket. Bakhjørnene på bakkroppen ryggplater er trukket spisst, tann-aktig tilbake. De tre haletrådene er kraftige, med fine, oppstående hår.

## Levevis
Nymfene lever i grunne, raskstrømmende deler ("riffles") av bekker som flyter gjennom skog. De finnes bære på steinbunn, og lever mellom døde blader, som de livnærer seg av. De voksne hunnene leger egg i klynger på vannoverflaten. Et uvanlig trekk er at tiden det tar før eggene klekkes, er svært variabel: eggene kan klekkes nesten umiddelbart, eller ligge opptil 11 måneder før de klekkes.

## Utbredelse
*Austremerella picta* er bare med sikkerhet funnet i Queensland, men det er funnet nymfer i New South Wales som trolig tilhører denne arten.

## Systematisk inndeling
*Austremerella picta* har blitt regnet til flere forskjellige familier: Ephemerellidae, Teloganodidae og Vietnamellidae.

* Ordenen døgnfluer (Ephemeroptera)
** Overfamilien Ephemerelloidea
*** Familien **Austremerellidae**
**** *[[Austremerella picta]]* Riek, 1963

## Kilder
* Australian Fanual Directory – ''Austremerella''
* Identification and Ecology of Australian Freshwater Invertebrates - ''Austreremella''
* Jacobus, L.M. og McCafferty, W.P. (2006) Reevaluation of the phylogeny of the Ephemeroptera infraorder Pannota (Furcatergalia), with adjustments to higher classification. *Transactions of the American Entomological Society* 132: 81-90. http://www.bioone.org/doi/abs/10.3157/0002-8320%282006%29132%5B81%3AROTPOT%5D2.0.CO%3B2?journalCode=taes

## Eksterne lenker
* 
* Tree of Life - Døgnfluer, (Ephemeroptera) (engelskspråklig)
* CSIRO – Døgnfluer, (Ephemeroptera)  (engelskspråklig)
* Norsk Entomologisk forening
Pavel Karelin

**Pavel Vladimirovitsj Karelin** (russisk: Павел Владимирович Карелин; født 27. april 1990, død 9. oktober 2011) var en russisk skihopper fra Nizjnij Novgorod.

Karelin deltok i mange verdenscuprenn fra og med sesongen 2007/08. Karelin var svært lovende under sommer Grand Prix-rennene i 2007, hvor han hadde en 2.-plass og flere gode plasseringer. Han fikk en sterk 9.-plass i Bischofshofen sesongen 2008. I 2010 deltok Karelin både i OL i Vancouver og Prøve-VM i Holmenkollen. Karelin kom sterkt tilbake i Engelberg sesongen 2010/11 med 4.-plass som beste resultat. Karelin fikk en 2.-plass i Garmisch-Partenkirchen 1. januar 2011, som ble hans beste plassering i verdenscupen. 

Pavel Karelin døde i en bilulykke den 9. oktober 2011 i hjembyen Nizjnij Novgorod. Det var to venner av Karelin med i bilen og tilstanden til de to ble i timene etter ulykken betegnet som alvorlig.

## Referanser


## Eksterne lenker
*
Noark

**Noark** (forkortelse for **Norsk arkivstandard**) ble opprinnelig utviklet som en kravspesifikasjon for elektroniske journalsystemer i den norske statsforvaltningen av Statens rasjonaliseringsdirektorat i samarbeid med Riksarkivaren.

Den første versjonen (Noark&nbsp;1) kom i 1984, med påfølgende versjoner i 1987 (Noark&nbsp;2) og 1994 (Noark&nbsp;3). Disse tre omfattet bare selve journalføringen. I 1995 ble en tilsvarende standard for kommunal sektor, Koark, utviklet. I tillegg til å omfatte de samme prinsippene som Noark ble funksjoner for (fylkes)kommunale særordninger som politisk saksbehandling inkludert i Koark-standarden.

Noark&nbsp;4, som kom i 1999, inkluderte spesifikasjonene i Koark og ble følgelig en felles standard for offentlig forvaltning. Noark&nbsp;4 spesifiserte i tillegg et fullstendig elektronisk saksbehandlings- og arkivsystem, der e-post og generelle saksbehandlingssystemer kunne integreres.

I 1999 gjorde arkivforskriften §&nbsp;2-9 det obligatorisk for offentlige organer å bruke et Noark-basert system til elektronisk journalføring i forvaltningen. I 2002 gjorde Riksarkivarens forskrift det som hovedregel obligatorisk å følge Noark-standarden ved registrering og arkivering av elektroniske saksdokumenter.

Noark&nbsp;5 er den hittil siste versjon av standarden. Eldre versjoner av Noark er ikke uten videre uaktuelle og det kan fortsatt finnes systemer som følger Noark&nbsp;3. Den nåværende versjonen, Noark&nbsp;5, viderefører prinsippene fra Noark&nbsp;4, men utvider virkeområdet.

Et viktig område hvor Noark&nbsp;4 (og Noark&nbsp;3) fortsatt har aktualitet er ved avlevering, som skal følge den Noark-versjonen systemet er basert på. Beskrivelsene av periodisering av arkiv er ikke eksplisitt beskrevet i Noark&nbsp;5 og den nyeste standarden følger dermed prinsippene beskrevet i Noark&nbsp;4. En del rutiner i arkivdanningen er mer utførlig beskrevet i Noark&nbsp;4 enn i Noark&nbsp;5.

Det har kommet flere versjoner av Noark&nbsp;5, som følger:
* Versjon 1, 4. juli 2008
* Versjon 2, 3. april 2009
* Versjon 2.1, 3. mai 2010
* Versjon 3.0, 1. mars 2011
* Versjon 3.1, 15. mars 2013
* Versjon 4.0, 10. oktober 2016

Organisasjoner og institusjoner kan velge å utvikle et slikt system etter Noark-standarden selv, for så å søke om Riksarkivarens godkjenning før det taes i bruk.

## Referanser

 


## Eksterne lenker
* Om NOARK, fra Arkivverket
* Arkivverket: ''Noark 5-standarden ''
* Trond Sirevåg: Utviklingen av Noark-standarden 1984-2008 (Tidsskriftet Arkiv Vol. 4, 2014) https://journals.hioa.no/index.php/arkiv/article/view/1149/0
Einar Tommelstad

**Einar Tommelstad** (1909&ndash;1983) var en norsk friidrettsutøver, innen øvelsene høydehopp, lengdehopp og mangekamp. Han representerte Oslo IL.

Ved Sommer-OL 1928 kom han på ellevteplass i høyde, med et hopp på 1,84 meter. Han ble norsk mester i høydehopp i 1928, og i femkamp i 1930. I 1933 vant han både lengde uten tilløp og høyde uten tilløp, samme år ble han nummer tre i femkamp. For disse prestasjonene ble han tildelt kongepokalen.

## Medaljer i norske mesterskap
Tommelstad vant åtte NM-titler, og 15 medaljer totalt.

## Referanser




## Eksterne lenker
*
Sollie

## Personer
**Sollie** er et mye brukt etternavn i Norge, og i noen grad i Danmark. 

* Solveig Sollie, politiker (KrF )
* Finn Sollie, statsviter
* Ragnar «Pelle» Sollie, leder av Pelle-gruppa i 1944
* Sverre Sollie, kunstner og møbelsnekker

## Steder
Det finnes gårder med navn Sollie i mange kommuner, men det finnes ingen kommuner eller sentra av betydning med dette navnet.

## Se også

* Solli, (pekerside)
* Sollia, (pekerside)
Ingrid Milde

**Ingrid Helene Milde** (født 1955 i Bergen) er en norsk journalist og kulturarbeider. Hun har bodd i Stavanger siden 1972.

I tidsrommet 1987–1993 var hun ansatt i Studentersamfunnet Folken, først som økonomisekretær og de siste fire årene som daglig leder. I perioden 1993-1999 arbeidet hun i Den store Norske Humorfestivalen, og i årene 1994-1999 var hun festivalsjef og daglig leder. I samme periode startet hun Opplysningskontoret for band i Rogaland musikkråd, et faglig interessekontor for band og musikere, hvor hun var ansatt i årene 1993-1997.

Milde var ansvarlig for å etablere stiftelsen Musikkens Dag i Stavanger og var prosjektleder for MD fra 1993 til 1995. Hun var også en av de to prosjektlederne som arrangerte Tusenårsfesten 31.12.99 i sentrum av Stavanger. Fra 1999 til 2001 var Ingrid Milde prosjektleder for den nasjonale likestillingskonferansen *Kvinner Viser Vei*, som ble arrangert i Stavanger ved hjelp av 3 ansatte og 200 frivillige sommeren 2001.

I perioden 2002 – 2009 var Milde ansatt som presse- og informasjonsansvarlig ved Rogaland Teater. Fra 2010– 2016 ansatt som redaktør og journalist i Oktan Stavanger/Apropos (Media Bergen) med ansvar for publikasjoner. Fra 2014 har Milde vært styremedlem i Stiftelsen Pasjon.

Siden 2016 har hun vært frilans journalist, medierådgiver og redaktør for ulike publikasjoner. Tidligere utgivelser for Europeisk Kulturhovedstad Stavanger2008 og Pasjon 04 og Pasjon08.

Hun har også vært bidragsyter og medlem av redaksjonen til boka "Ekte kjærlighet - Folken 20 år".

## Referanser
Pride (album)

***Pride*** er et studioalbum av det bergenske rockebandet Fuzzsuckers, og ble utgitt i 1994 på Rec 90. Albumet ble innspilt og mikset hos Sigma Recording Studio i Bergen.

## Sporliste
# «They Will Say» (0:29)
# «Justice» (2:52)
# «Pain» (4:35)
# «Tattooed God» (4:06)
# «Coming Down Hard» (3:34)
# «Alive» (5:41)
# «Make Your Aim» (3:31)
# «Pride» (2:43)
# «Superior» (3:00)
# «Sick to the Bone» (7:46)

## Eksterne lenker
*
Tidslinje over Vietnams historie

**Tidslinje over [[Vietnams historie]]**:

**Tidlig [[1800-tallet|1800-tall]]:** Nguyen-dynastiet søker fransk støtte i kampen for å ta kontrollen over hele landet.

**[[1886]]:** Innlemmes offisielt i Fransk Indokina.

**[[Andre verdenskrig]]:** Okkupert av Japan. Hồ Chí Minh samler en rekke motstandsgrupper med selvstendighet som mål under navnet Viet Minh. Viet Minh deltar etter hvert i kamphandlinger mot Japan.

**[[1945]]:** Etter Japans kapitulasjon erklærer Ho Chi Minh Vietnam for uavhengig. Det bryter ut langvarige kamper mellom Viet Minh og franske styrker.

**[[1954]]:** Franskmennene trekker seg ut av landet, og Ho Chi Minhs styrker får kontroll i nord. Landet deles i Republikken Vietnam og den kommuniststyrte Den demokratiske republikken Vietnam i nord.

**[[1960-tallet]]: [[Vietnamkrigen]]**: USA støtter regjeringen i sør mens Ho Chi Minh støtter frigjøringsfronten FNL som kjemper for å få kontroll i sør. I 1964 går USA aktivt inn i krigen mot FNL og Ho Chi Minhs styrker.

**[[1973]]:** Etter en våpenhvile trekker USA ut alle sine styrker. Våpenhvilen tillater at kommunistene får beholde sine styrker i Sør-Vietnam.

**[[1975]]: [[Saigons fall]]**: Nord-Vietnam erobrer Sør-Vietnam, og i 1976 samles landet under ett kommunistisk styre.

**[[1978]]:** Som en reaksjon mot etnisk rensing av vietnamesere i Kambodsja og grenseovertredelser utført av Røde Khmer, invaderer Vietnam Kambodsja og fjerner Pol Pot fra makten. Vietnamesiske styrker blir i landet til 1989.

**[[1979]]: [[Den sino-vietnamesiske krig]]**: Som en straffeaksjon mot at vietnameserne fjernet Pol Pot – Kinas allierte – fra makten, invaderer Kina Vietnam. En måned etter trekker kineserne seg tilbake.

**[[1986]]:** Regjeringen starter en forsiktig desentralisering av makten og åpner for noe privat næringsvirskomhet. I det følgende tiåret vokser økonomien betydelig.

**[[1992]]:** En ny grunnlov åpner for økonomiske reformer, men kommunistpartiet fortsetter å være det eneste lovlige partiet. Utover 1990-tallet tar regjeringen grep for å bedre forholdet til andre land, spesielt USA og Kina, for å gjøre handel dem imellom mulig.

**[[1997]]:** Økonomisk krise i Asia rammer Vietnam hardt. Den økonomiske utviklingen bremses kraftig og myndighetene beveger seg bort fra markedsøkonomien. Store demonstrasjoner bryter ut som reaksjon på rekordlave rispriser, korrupsjon og myndighetenes konfiskering av en rekke landområder.

**[[1998]]:** Uten noen offisiell begrunnelse frigis flere tusen fengslede personer, blant dem mange politiske og religiøse fanger. Men fremdeles er regjeringens økonomiske tiltak heller tafatte, og kommunistpartiet fortsetter å kontrollere samfunnet bl.a. ved overvåking og diskriminering av minoriteter og grupper som anses som opposisjonelle.

**[[2005]]:** Vietnam kan vise til stor økonomisk vekst og stabilitet de senere år.
Khijtola

**Khijtola** (russisk Хийтола, finsk: *Hiitola*) er et tettsted i Lakhdenpokhja rajon i russisk Karelia.

Før 1944 var Hiitola en finsk kommune i Viborgs län. Kommunen lå ved den vestligste viken av innsjøen Ladoga. Antall innbyggere var  i 1939.

## Eksterne lenker
* Artikkel om Hiitola i Nordisk familjebok, bind 11, spalte 671, 1909
* Kart over Hiitola
Vietnamellidae

* *[[Vietnamella]]*

**Vietnamellidae** er en familiegruppe av døgnfluene. De er tilknyttet et liv i ferskvann som nymfer (larve), de voksne tar ikke til seg føde og lever ikke så lenge. Men de fleste lever lengre enn ett døgn. 

## Utbredelse
Denne familien ser ut til å ha en ganske begrenset utbredelse i det sørlige Kina og Vietnam.

## Systematisk inndeling
*Austremerella picta* fra Australia har blitt regnet til Vietnamellidae, men er nå skilt ut i familie for seg, Austremerellidae.

* Ordenen døgnfluer (Ephemeroptera)
** Overfamilien Ephemerelloidea
*** Familien **Vietnamellidae** Allen, 1984
**** Slekten *[[Vietnamella]]* Tshernova, 1972
***** *[[Vietnamella dabeishanensis]]* You & Su, 1987
***** *[[Vietnamella guadunensis]]* Zhou & Su, 1995
***** *[[Vietnamella ornata]]* (Tshernova, 1972)
***** *[[Vietnamella qingyuanensis]]* Zhou & Su, 1995
***** *[[Vietnamella sinensis]]* (Hsu, 1936)
***** *[[Vietnamella thani]]* Tshernova, 1972

## Kilder
* Hubbard, M.D. (2002) Synonymy and valid name of the families Vietnamellidae and Austremerellidae (Ephemeroptera: Ephemerelloidea). *The Florida Entomologist* 85: 382. http://www.bioone.org/doi/pdf/10.1653/0015-4040(2002)085%5B0382:SAVNOT%5D2.0.CO%3B2
* Jacobus, L.M. og McCafferty, W.P. (2006) Reevaluation of the phylogeny of the Ephemeroptera infraorder Pannota (Furcatergalia), with adjustments to higher classification. *Transactions of the American Entomological Society* 132: 81-90. http://www.bioone.org/doi/abs/10.3157/0002-8320%282006%29132%5B81%3AROTPOT%5D2.0.CO%3B2?journalCode=taes

## Eksterne lenker
* 
* Tree of Life - Døgnfluer, (Ephemeroptera)  (engelskspråklig)
* CSIRO – Døgnfluer, (Ephemeroptera) (engelskspråklig)
* Norsk Entomologisk forening
Sujstamo

**Sujstamo** (russisk: Суйстамо; karelsk og finsk: *Suistamo*) er et tettsted i Suojarvi rajon i den russiske republikken Karelia. Tettstedet ligger nord for innsjøen Ladoga.

Før 1944 var Suistamo en finsk kommune i Viborgs län. Antall innbyggere i kommunen var  i 1939, de fleste av dem ortodokse.

## Eksterne lenker
* Artikkel om Suistamo i Nordisk familjebok, bind 27, spalte 676, 1918
* Kart over Sujstamo
Sverre Knut Johansen

**Sverre Knut Johansen** (født 27. mai 1960 i Mo i Rana) er en norsk lyddesigner og musiker (bassgitar) og komponerer elektronisk musikk.

Artist At Spotted Peccary Music.

Han eksperimenterte med kassettspillere (Ping pong opptaksteknikk) på slutten av 1970-tallet og tok i bruk en 8-spors båndopptaker (Scully 280) og studioutstyr i 1982. Johansen bygde sitt første musikkstudio i 1983, hvor han komponerte og lydfestet egen musikk, symfonisk rock gjennom 1980-tallet. Konverterte til datamaskin og midi i 1990, 
og fikk platekontrakt med *Origo Sound*  labelen i 1992.

Sverre Knut Johansen komponerte musikken til fotoutstillingen *Scener fra et jernverk* (2000) med fotografier av  Ketil Born. Utstillingen har vært utstilt ved Sverresborg museum (2000) og 
ved Nasjonalbiblioteket i Mo i Rana (2002).

Johansen tok musikk grunnfag ved Høgskolen i Nesna (2002) og opptaksteknikk og musikkproduksjon ved Høgskolen i Stavanger (2003). Han har en mastergrad i musikkteknologi ved NTNU i Trondheim (2009).
 
## CD-utgivelser
* *Distant Shore* (Origo Sound, 1994).  Debutplate med musikerne Børge Petersen-Øverleir, Tore Brunborg og Roar Engelberg.
* *The Source of Energy* (Origo Sound, 1999). Med lydsampling fra Mo industripark.
* *Av Jern* (bok og CD, 2008).  Laget i samarbeid med fotografen Ketil Born og forfatteren Laila Stien (bok/CD 2008, Orkana Forlag).
* *Planets* (Origo Sound, 2012).  A true interstellar musical journey covering several musical styles from dreamy passages to splendid guitar and keyboard solos. Melodic, spacy and ambient electronics with progressive touches.
* *Hibernation* (Origin Music, 2013).
* *Life* (Origin Music, 2013).
* *Ancient Prophecies* (Origin Music, 2013).
* *Lights* (Origin Music, 2013).
* *Hvítur Hestur* (Hvìtur Hestur, 2013).
* *Av Jern / Iron* (Origin Music, 2013).
* Elements Of Light (Origin Music, 2014).
* Different Directions ( Hvìtur Hestur, EP 2014).
* Nightshift (Origin Music, 2014).
* Earth From Above ( Spotted Peccary, 2016)
* The Vast Expanse (Spotted Peccary Music, 2018)
* Precambrian (Spotted Peccary Music, 2019)
* Dreams Beyond (Spotted Peccary Music, 2020)
Gamlebyen Sport og Fritid

**Gamlebyen Sport og Fritid** eller **GSF** er et kultur-og fritidstilbud for barn og ungdom med interesse for skateboarding og graffiti. Rullebrettparken holder til ved Dyvekes bru i Gamlebyen i Oslo. Området eies av Jernbaneverket og stedet var en søppelfylling da ildsjeler bestemte seg for å rydde området og gjøre det til et møtested for ungdom. GSF åpnet skateparken i tre i 2000. I juni 2008 åpnet den nye betongkulpen.

Gamlebyen Sport og Fritid har også vegger hvor man kan lage graffiti og en scene hvor det holdes konserter.

## Kilder
*Dagbladet – Gamle leker 
*Østkantavisa - Eldorado for rullebrett 
*Aftenposten - Drøm i betong

## Eksterne lenker
* GSF 
* Gamlebyen Graffiti
Tricorythidae

* Madecassorythinae
* Ranorythinae
* Tricorythinae

**Tricorythidae** er en familiegruppe av døgnfluene. De er tilknyttet et liv i ferskvann som nymfer (larve), de voksne tar ikke til seg føde og lever ikke så lenge. Men de fleste lever lengre enn ett døgn. 

## Utseende
De voksne døgnfluene er små til middelsstore (vingelengde  slanke, svarte eller mørkbrune døgnfluer med ett par vinger og lange, tynne bein - hos hannen er frambeina like lange som kroppen. Fasettøynene er temmelig små og bredt skilte hos begge kjønn. Hodet har gjerne noen små knøler ved bak-kanten. Forvingene har tallrike tverr-årer, den bakre delen er velutviklet. Bakvinger mangler. Nymfene er kraftig bygde, avlange, hodet er rundet med små fasettøyne, beina er kraftige og middels lange, ytterst med lange, krumme klør. Trakégjellene på andre bakkroppsledd ner store og mer eller mindre trekantede. Nymfene er  lange.

## Levevis
Nymfene lever i rennende vann, eller i strandsonen i stillestående vann, helst på sandbunn, men også mellom planter. De kryper rundt på bunnen, svømmer dårlig, og samler sammen ulike spiselige partikler, eller de er planteetere. Utviklingen er forholdsvis rask, to generasjoner hver sommer er vanlig, men de kan ha en nokså lang diapause som egg, dette er også overvintringsstadiet. De voksne døgnfluene klekkes tidlig på morgenen, hannene litt før hunnene, og svermer gjerne midt på dagen.

## Utbredelse
Familien, slik den her er avgrenset, ser bare ut til å finnes i Afrika. Ikke-afrikanske grupper som har vært ført til Tricorythidae, regnes i dag til andre familier.

## Systematisk inndeling
Inntil nylig ble gruppene Leptohyphidae, Machadorythidae, Dicercomyzidae og Ephemerythidae, noen ganger også andre Ephemerelloidea, regnet til denne familien. 

* Ordenen døgnfluer (Ephemeroptera)
** Overfamilien Ephemerelloidea
*** Familien Tricorythidae Lestage, 1942
**** Underfamilien Madecassorythinae Elouard & Oliarinony, 1997 – Madagaskar
***** Slekten *[[Madecassorythus]]* Elouard & Oliarinony, 1997 – 4 arter
***** Slekten *[[Spinirythus]]* Oliarinony & Elouard, 1998 – 3 arter
**** Underfamilien Ranorythinae Oliarinony & Elouard, 1997 – Madagaskar
***** Slekten *[[Ranorythus]]* Oliarinony & Elouard, 1997 – 2 arter
**** Underfamilien Tricorythinae Lestage, 1942
***** Slekten *[[Tricorythus]]* Eaton, 1868 – 20 arter

## Kilder
* http://www.csuchico.edu/~mmarchetti/FRI/tricorythidae/tricorythidae.html
* Jacobus, L.M. og McCafferty, W.P. (2006) Reevaluation of the phylogeny of the Ephemeroptera infraorder Pannota (Furcatergalia), with adjustments to higher classification. *Transactions of the American Entomological Society* 132: 81-90. http://www.bioone.org/doi/abs/10.3157/0002-8320%282006%29132%5B81%3AROTPOT%5D2.0.CO%3B2?journalCode=taes

## Eksterne lenker
* 
* Tree of Life - Døgnfluer, (Ephemeroptera)  (engelskspråklig)
* CSIRO – Døgnfluer, (Ephemeroptera)  (engelskspråklig)
* Norsk Entomologisk forening
Hopelessly Devoted to You

**«Hopelessly Devoted to You»** er en amerikansk sang, skrevet av John Farrar. Den ble opprinnbelig fremført av Olivia Newton-John og utgitt på single for RSO. Produsent var David Foster. Sangen, som var med i spillefilmen Grease, mottok en Oscar-nominasjon som Best Original Song, men tapte for «Last Dance» under den 51. Oscar-utdelingen.

## Sonia Evans' versjon
I 1994 ble Sonias coverversjon av sangen utgitt på single for Cockney Records/BMG 30. juni 1994, men ikke på album. Produsent var Mark Cyrus.

## Andre coverversjoner
* Sandy Leah Lima spilte inn en portugisisk versjon med tittelen «É cedo para amar assim» i 1995, da hun var en del av duoen Sandy & Junior.
* Sangen ble fremført av skuespilleren Kristin Chenoweth, som portretterte rollefiguren Olive Snook, i episoden *Dummy* i Tv-serien *[[Pushing Daisies]]* (2007).
* Elaine Paige, som spilte Sandy i London-oppsetningen av Grease i 1973, gjorde en versjon på sitt album, *Essential Musicals* (2006).

## Norske versjoner
Andreas Diesen og Kari Iveland har skrevet norske tekster. Diesens versjon bærer tittelen er «Håpløst er jeg bundet til deg». Ivelands versjon heter «I skyggen av en sommer».

### Innspillinger

## Listeplasseringer

## Referanser
Otradnoje (Priozersk)

**Otradnoje** (russ.: Отрадное, finsk: *Pyhäjärvi*) et er tettsted i Priozersk rajon i Leningrad oblast, Russland. Tettstedet ligger på Det karelske nes. Navnet *Otradnoje* ble tildelt i 1948.

## Finsk-russisk og finsk tid
**Pyhäjärvi** var en kommune i Keksholms härad i Viborgs län. Landsarealet var 521,6 km² og kommunen hadde 1908 et folketall på 6.927 personer og en befolkningstetthet på 13,3 km² (1908-12-31). Kommunen hadde  innbyggere i 1939.

Pyhäjärvi var enspråklig finsk. 

Etter Fortsettelseskrigen ble befolkningen fra Pyhäjärvi til kommunene Vittis, Tavastkyro, Ikalis, Jämijärvi, Karkku, Kauvatsa, Keikyä, Kiikka, Kikois, Lavia, Mouhijärvi, Nokia, Parkano, Suodenniemi, Suoniemi og Tyrvis.

## Sovjetisk og russisk tid
**Otradnoje** (navneskiftet var først i 1948) er sentralsted for landkommunen ved samme navn. Kommunegrensene er annerledes, idet deler av den finske kommunen ble lagt til landkommunene Sakkola (Gromovo), Räisälä (Melnikovo) og Norsjoki (Larionovo).

## Personer
Pyhäjärvi var fødested til Juhana Toiviainen (1879–1937), Karl Lennart Oesch (1892–1978), Matti Pärssinen (1896–1951), Armas Äikiä (1904–1965), Väinö Kaasalainen (1902–1955) og Nestori Kaasalainen (1915–2016).

## Eksterne lenker
* Artikkel om Pyhäjärvi i Nordisk familjebok, bind 22, spalte 646, 1915
* Kart over Pyhäjärvi
Louis Theroux’s Weird Weekends

***Louis Theroux's Weird Weekends*** er en dokumentarisk TV-serie som ble sendt på BBC fra 1998 til 2000. Louis Theroux gir seerne en sjanse til å se korte glimt av verdener med individer og grupper som seerne vanligvis ikke ville kommet i kontakt med, eller iaktta på nært hold. I de fleste tilfeller betyr dette å intervjue mennesker med ekstreme synspunkt i bestemte saker, eller mennesker som generelt sett tilhører subkulturer folk enten ikke kjenner til, eller som folk ser litt ned på. 

Denne serien ble først vist i Storbritannia på BBC2. I løpet av tre sesonger ble det laget 16 ordinære programmer. I tillegg ble det den første sesongen vist en «julespesial»-episode, der Theroux inviterte en person fra hvert av de første fire programmene hjem til seg selv.

## Referanser


## Eksterne lenker
*
Kloral

**Kloral**, også kjent som **trikloracetaldehyd**, er en organisk forbindelse med formel Cl3CCHO. Dette aldehyd er en fargeløs oljeaktig væske som er løselig i flere løsningsmidler. Kloral reagerer med vann til kloralhydrat, en tidligere mye brukt sedativ og hypnotisk substans.

## Fremstilling
Kloral kan fremstilles ved klorinering av etanol, som beskrevet i 1832 av Justus von Liebig.

## Kjemiske reaksjoner
Ved siden av tendensen til å hydrere, er kloral byggestein i syntese av DDT. Kloral behandles da med klorbenzen med katalytisk mengde av svovelsyre:
: Cl3CCHO  +  2 C6H5Cl  →  Cl3CCH(C6H4Cl)2  +  H2O
Denne reaksjonen ble beskrevet av Othmar Zeidler i 1874.

## Referanser
Antihistamin

**Antihistaminer** er en klasse av legemidler, som motvirker virkninger fra histamin, som kroppen frigir når immunsystemet møter et allergen, som enten kan være skadelig eller uskadelig. Histamin medierer allergiske reaksjoner som fremkaller for eksempel rødme, kløe og irritasjon av luftveiene. Antihistaminer kan således lindre slike reaksjoner/plager i større eller mindre grad.

## Liste av antihistaminer
* Acrivastin
* Cetirizin
* Cyclizin
* Diphenhydramin

## Litteratur

* 
* 
* 
* 
* 
* 
*
David Goodwillie

**David Goodwillie** (født 28. mars 1989 i Stirling) er en skotsk fotballspiller som spiller i Dundee United FC, på lån fra Blackburn Rovers FC. 

Han har spilt på alle de aldersbestemte skotske landslagene og debuterte på  i en landskamp mot  16. november 2010, hvor Skottland vant 3&ndash;0. Goodwille kom inn som innbytter for Kris Commons i det 76. minutt.

Goodwillie debuterte for Dundee United som 16-åring i 2005, og scoret sitt første mål rett før sin 17. bursdag.

## Referanser


## Eksterne lenker
*
Nimule

**Nimule** er en by i Sør-Sudan og er den største byen i folkegruppen Madi. Nimule ligger i nærheten av Uganda, akkurat ved grensen. De nærmeste byene er Pamangara og Atiak.

## Eksterne lenker
* Bilde fra Nimule
Atiak

**Atiak** er en by nord i Uganda, nær grensen mot Sør-Sudan. Den ligger i distriktet Amuru. 

Den ligger ca. 70 km nord for Gulu, regionens største by, og den nærmeste byen i Sør-Sudan er Nimule. Antall innbyggere er ikke kjent. 

I 2005 var byen åsted for en massakre, da Herrens motstandsarmé (LRA) marsjerte inn i byen. Det ugandiske folks forsvarsstyrker (UPDF) forsvarte byen, men ble overvunnet. LRA henrettet 300 menn, og plukket ut unge gutter og jenter som skulle bli brukt som soldater og sexslaver.

## Referanser


## Eksterne lenker
* Kart over Amuru-distriktet
Madi

**Mà'dí** er en folkegruppe i Sør-Sudan og i Uganda. Nimule er den største byen i Madi i Sudan. Madi folkegruppe ligger i delstaten East Equatoria i Sør-Sudan.
Madi er større i Uganda enn det er i Sudan.

## Eksterne lenker
* Encyclopædia Britannica - Madi
* Go visit Kenya - Madi people and their Culture in Uganda
Øst-Ekvatoria

**Øst-Ekvatoria** (engelsk: Eastern Equatoria, arabisk: ‏شرق الاستوائية‎ Scharq al-Istawā′iyya) er en av de ti delstatene i Sør-Sudan. Befolkningen ble oppgitt til 906&nbsp;126 innbyggere ved folketellingen i 2008. Delstaten har et flateinnhold på 82&nbsp;542 kvadratkilometer.

## Geografi

Øst-Ekvatoria grenser til delstatene Sentral-Ekvatoria i vest og Jonglei i nord. Den har internasjonale grenser til Uganda i sør, til Kenya i sørøst og Etiopia i nordøst. Ilemi-triangelet i øst, mellom Øst-Ekvatoria og Turkanasjøen, er et omstridt område som både Sudan (nå Sør-Sudan) og Kenya har gjort krav på. Etiopia har ikke offisielt gjort krav på området, men har vært involvert i konflikten. Området er nå *de facto* kontrollert av Kenya

## Historie

I 1974 ble de to distriktene Kapoeta og Torit i den daværende Ekvatoria-provinsen skilt ut som en egen provins med navnet Øst-Ekvatoria. I april 1994 innførte Sudan et føderalt system og Øst-Ekvatoria ble én av landets 26 delstater. Ved frigjørelsen av Sør-Sudan i 2011 ble Øst-Ekvatoria en delstat i Sør-Sudan.

Mange norske NGO-er etablerte seg i Øst-Ekvatoria på 1980-tallet. Dette førte til at deler av regionen gikk under navnet «Little Norway».

## Administrativ inndeling

Øst-Ekvatoria er, som andre delstater i Sør-Sudan, delt opp i fylker. Disse er videre delt opp i payamer (distrikter) og bomaer (landsbyer). For å sikre jevnere representasjon ble det gjort en oppdeling av noen av fylkene.. Fylket Torit ble delt i Torit, Lafon og Ikotos. Kapoeta ble delt i Budi og Kapoeta, som senere ble delt i Nord-, Sør- og Øst-Kapoeta.

Fylker i Øst-Ekvatoria:

## Referanser



## Eksterne lenker

* Værvarsel for Øst-Ekvatoria
Scottish Football League First Division

** Irn-Bru Scottish Football League First Division Championship** var den høyeste divisjonen i Scottish Football League og det nest høyeste nivået i skotsk fotball, etter Scottish Premier League frem til omleggelsen av seriesystemet sommeren 2013. Scottish Football League First Division ble følgelig erstattet av Scottish Championship.

Divisjonen bestod til slutt av ti lag, og vinneren rykket opp til Scottish Premier League, under forutsetning av at de tilfredsstiller kravene til arenaene på det høyeste nivået. Det lavest plasserte laget etter endt sesong, rykket ned, og det nest svakest plasserte laget spilte play-off mot lagene som endte på andre, tredje og fjerdeplass i *Division Two*. 

Lagene spilte mot hverandre fire ganger, og seier gav tre poeng, mens uavgjort gav ett poeng til hver av lagene.

## Klubbene i 2012&ndash;13 sesongen
Følgende klubber deltar i First Division i 2012-13 sesongen:
*Airdrie United
*Cowdenbeath
*Dumbarton
*Dunfermline Athletic
*Falkirk
*Hamilton
*Greenock Morton
*Livingston
*Partick Thistle
*Raith Rovers

## First Division managere

Følgende er managere i sesongen 2012–13 i Scottish First Division. Listen er kronologisk etter når de ble ansatt. 

## Stadionanlegg

## Vinner av First Division

*Dundee rykket også opp i Skotsk Premier League som følge av at Rangers mistet plassen etter konkurs

## Eksterne lenker
* 
* Klubbenes geografiske plassering
Machadorythidae

* *[[Machadorythus maculatus]]*

**Machadorythidae** er en familiegruppe av døgnfluene. De er tilknyttet et liv i ferskvann som nymfer (larve), de voksne tar ikke til seg føde og lever ikke så lenge. Men de fleste lever lengre enn ett døgn. 

## Utbredelse
Gruppen finnes bare i det vestlige Afrika, der den er funnet sør til Namibia.

## Systematisk inndeling
Inntil nylig ble *M. maculatus* plassert i familien Tricorythidae. Arten *Machadorythus palanquim* Demoulin, 1959 viste seg å være nymfestadiet av *M. maculatus*, som bare var kjent som voksen.

* Ordenen døgnfluer (Ephemeroptera)
** Overfamilien Ephemerelloidea
*** Familien Machadorythidae Edmunds, Allen & Peters, 1963
**** *[[Machadorythus maculatus]]* (Kimmins, 1949) (synonym *Machadorythus palanquim* Demoulin, 1959)

## Kilder
* Jacobus, L.M. og McCafferty, W.P. (2006) Reevaluation of the phylogeny of the Ephemeroptera infraorder Pannota (Furcatergalia), with adjustments to higher classification. *Transactions of the American Entomological Society* 132: 81-90. http://www.bioone.org/doi/abs/10.3157/0002-8320%282006%29132%5B81%3AROTPOT%5D2.0.CO%3B2?journalCode=taes

## Eksterne lenker
* 
* Tree of Life - Døgnfluer, (Ephemeroptera)  (engelskspråklig)
* CSIRO – Døgnfluer, (Ephemeroptera)  (engelskspråklig)
* Norsk Entomologisk forening
Luna 3

**Luna 3** var det tredje romfartøyet som ble sendt til månen.

Den 4. oktober 1959 ble Luna 3 skutt opp fra Baikonor kosmodromen. Den ble først kjent i pressen som Automaticheskaya Mezplanetnaya Stantsiya. Den veide 278,5 kg. Utskytningsraketten var en modifisert, sovjetisk R7. For den interplanetariske ferden ble R7-raketten utstyrt med et ekstra trinn som ville tillate en last på inntil 400 kg å unnslippe jordens gravitasjon. Sonden var utstyrt med avansert fotoutstyr for fotografering av månens bakside og overføring av bildene til jorden. Luna 3 hadde også instrumenter som eventuelt kunne oppdage og måle magnetiske felt og stråling fra månen. Ferden var vellykket. Sonden ble innfanget av månens gravitasjon. Sirklet rundt dens bakside og slengt tilbake mot jorden. Mens den var på månens bakside tok den bilder i 40 minutter fra en høyde på 7&nbsp;884 km over månens overflate. Den fotograferte 70% av overflaten på månens bakside. På tur tilbake mot jorden overførte Luna 3 bildene til jorden. Fra en mosaikk av bilder satte sovjetiske vitenskapsmenn sammen et kart av månens bakside. Her så man at det var stor forskjell mellom månens framside og dens bakside. Det var færre og mindre «hav». Videre så man færre store kratere mens det var mange flere klaser av mellomstore kratere. For første gang fikk menneskeheten se hvordan månens bakside var formet. Luna 3 var både ingeniørmessig og vitenskapelig en suksess. Den demonstrerte at sovjetiske ingeniører og vitenskapsmenn hurtig hadde perfeksjonert teknologien for å lage komplekse interplanetariske romfarkoster.
Dicercomyzidae

* *[[Dicercomyzon]]*

**Dicercomyzidae** er en familiegruppe av døgnfluene. De er tilknyttet et liv i ferskvann som nymfer (larve), de voksne tar ikke til seg føde og lever ikke så lenge. Men de fleste lever lengre enn ett døgn. 

## Utseende
De voksne døgnfluene har bare ett par vinger. Hannens fasettøyne er store, frambeina ikke forlengede. Vingen mangler tverr-årer langs kanten. Nymfene er flate, pannen har et bredt, flatt skjold. Hodet holdes framoverrettet (prognath). Beina er kraftige, lårene er plateaktig utvidete og nærmest sirkelrunde. Hele dyret er nærmest skiveformet. 

## Levevis
Nymfene lever i rennende vann. Et uvanlig trekk er at de svømmer med rytmiske bevegelser av beina, ikke med buktninger av kroppen som de aller fleste andre døgnfluenymfer.

## Utbredelse
Slekten *Dicercomyzon* finnes bare i Afrika.

## Systematisk inndeling
Plasseringen av slekten *Dicercomyzon* er uklar. Inntil nylig har det vært vanlig å plassere den i familien Tricorythidae, men den synes ikke å være i nær slekt med de andre undergruppene i denne familien (Jacobus & McCafferty 2006, http://www.bioone.org/doi/abs/10.3157/0002-8320%282006%29132%5B81%3AROTPOT%5D2.0.CO%3B2?journalCode=taes).

* Ordenen døgnfluer (Ephemeroptera)
** Overfamilien Ephemerelloidea
*** Familien **Dicercomyzidae** Edmunds & Traver, 1954
**** Slekten *[[Dicercomyzon]]* Demoulin, 1954 – fem arter
***** *[[Dicercomyzon costale]]* Kimmins, 1957
***** *[[Dicercomyzon femorale]]* Demoulin, 1954
***** *[[Dicercomyzon marginatum]]* Kimmins, 1957
***** *[[Dicercomyzon sjostedti]]* (Ulmer, 1910)
***** *[[Dicercomyzon verrierae]]* Demoulin, 1964

## Kilder
* Jacobus, L.M. og McCafferty, W.P. (2006) Reevaluation of the phylogeny of the Ephemeroptera infraorder Pannota (Furcatergalia), with adjustments to higher classification. *Transactions of the American Entomological Society* 132: 81-90. http://www.bioone.org/doi/abs/10.3157/0002-8320%282006%29132%5B81%3AROTPOT%5D2.0.CO%3B2?journalCode=taes

## Eksterne lenker
* 
* Tree of Life - Døgnfluer, (Ephemeroptera)  (engelskspråklig)
* CSIRO – Døgnfluer, (Ephemeroptera)  (engelskspråklig)
* Norsk Entomologisk forening
Underskog

**Underskog** eller **undervekst** har flere betydninger:
* Småtrær, buskvekster og annen vegetasjon som vokser langs bakken i et ellers skogbevokst landskap
* Vanlig etikett for virksomhet og sosiale grupperinger som ikke er etablert innen kunst eller kultur
* Underskog.no – Et norsk internettsamfunn
Martin Blakseth Huse

**Martin Blakseth Huse** (født 12. juni 1989 på Hamar) er en norsk ishockeyspiller som spilte i fransk 2. divisjon for klubben CERGY. Moderklubben er Storhamar Dragons. Han ble tatt opp i A-stallen i 2006/2007-sesongen og ut 2017/2017-sesongen, bortsett fra ett år i Stavanger Oilers (2014/2015). Han har spilt landskamper på seniornivå, samt U18 og U20. Hans posisjon er forward. Han er 182&nbsp;cm høy og veier 79&nbsp;kg. Hans draktnummer var nr. 36. Huse er opprinnelig fra Kolbotn men er oppvokst på Hamar. Han fikk ikke fornyet kontrakt våren 2017, sto da med 141 målpoeng på 437 Storhamar-kamper. Kongepokal/ NM-gull for Storhamar i 2008 og for Stavanger Oilers i 2015.

## Referanser


## Eksterne lenker
* 
* Martin Blakseth Huse på Storhamar Dragons' offisielle nettsted
Melingen

**Melingen** er en innsjø i Vågå kommune i Innlandet. Den ligger 754 meter over havet og har et areal på 0,43&nbsp;km². Sjøen har avløp mot øst til elva Mela. Melingen har en bestand av ørret.

## Referanser